Su-57. Su-57 (loyiha indeksi T-50, NATO kodifikatsiyasiga koʻra: Felon — "Jinoyatchi") — bu beshinchi avlod rus koʻp funksiyali qiruvchisi boʻlib, P. O. Suxoy konstruktorlik byurosi tomonidan „“ keng qamrovli maqsadli dastur doirasida ishlab chiqilgan. Samolyot Rossiya Aerokosmik kuchlarida Su-27 ogʻir qiruvchi samolyotini almashtirish uchun yaratilgan. T-50 birinchi parvozini 2010-yil 29-yanvarda amalga oshirgan. 2013-yilda qurollarni sinovdan oʻtkazish uchun KnAAZda (prototiplar yigʻilgan) kichik hajmdagi samolyotlar ishlab chiqarish yoʻlga qoʻyilgan. 2019-yilning yozida qiruvchi samolyotning seriyali ishlab chiqarilishi yoʻlga qoʻyilgan; 3 ta polkni toʻliq jihozlaydigan 76 ta samolyot yetkazib berish boʻyicha shartnoma rejalashtirilgan. 2020-yil 25-dekabrda Rossiya havo kuchlari birinchi seriyali qiruvchi samolyotni qabul qilib olgan. Su-57 ning ikkinchi bosqichdagi „Mahsulot 30“ dvigateli bilan birinchi parvozi 2017-yilning 5-dekabrida boʻlib oʻtgan. Ushbu dvigatellarni ishlab chiqarish hamda samolyotlariga oʻrnatish 2023-2025-yillarga moʻljallangan. Parvoz sinovlari. 2010-yil 29-yanvarda T-50 (Su-57) ning ilk parvoz nusxasi birinchi marta havoga koʻtarilib, taxminan 45 daqiqa parvoz qilgan. Samolyotni sinov uchuvchisi Rossiya Qahramoni Sergey Bogdan boshqargan. 2015-yil 18-sentabrda test sinovlarining yakuniy bosqichi boʻlib oʻtgan. 2016-yilning 17-noyabrida Su-57 ning 7-prototipi birinchi parvozini amalga oshirgan. Sinovlar davomida Su-57 taktik va texnik topshiriqning deyarli barcha talablarini toʻliq bajarishga muvaffaq boʻlgan. Narxi. Vladimir Putin 2010-yil yozida samolyotlarni sinovdan oʻtkazish jarayonini kuzatganidan soʻng: „Samolyotni yaratishning birinchi bosqichida 30 milliard rubl sarflandi, loyihani yakunlash uchun xuddi shunday mablagʻ talab qilinadi“,-deb taʼkidlagan. U shundan keyin dvigatel, qurol va boshqalarni modernizatsiya qilish boshlanishini soʻzida aytib oʻtgan. Shu bilan birga, Putinning soʻzlariga koʻra, samolyot xorijiy analoglardan 2,5-3 baravar arzon boʻlishi koʻzda tutilgan. Hindiston havo kuchlari 2012-yilda Su-57 ni har bir samolyot uchun 100 million dollardan sotib olishni rejalashtirgan edi. Biroq, 2018-yilning aprel oyiga kelib Hindiston havo kuchlari samolyotni ishlab chiqishda sezilarli kechikishlar, narxning yuqori darajada oshishi va qiruvchi samolyotning texnologik imkoniyatlariga shubhalar tufayli „FGFA“ loyihasini ishga tushirmasliklarini eʼlon qilishgan. 2019-yil 15-may kuni Rossiya Mudofaa vazirligi 76 ta Su-57 qiruvchi samolyoti xarid qilinganini eʼlon qildi. Shartnoma Army-2019 harbiy-texnik forumida imzolangan. „Kommersant“ nashri ushbu faktni sharhlab, tom maʼnoda quyidagilarni taʼkidladi: